ශ්‍රී ලංකා ක්‍රීඩිකාවන්ගේ සටන්කාමී ක්‍රීඩා විලාශයට ජාත්‍යන්තර විචාරකයන්ගේ පැසසුම් හිමි වූ අතර දිනෙන් දින ක්‍රීඩාවේ වර්ධනයක් පෙන්නුම් කරන බව ඔවුන්ගේ මතයවී ඇත.ශාන්තිකර කළාපයේ අංක එකේ කණ්ඩායම වූ සැමෝවා නෙට්බෝල් පිල ලෝක ශ්‍රේණිගත කිරීම අනුව 11වැනි ස්ථානයේ පසුවන අතර,18වැනි ස්ථානයේ පසුවන ශ්‍රී ලංකාව බලාපොරොත්තු නොවූ ක්‍රීඩා විලාශයක් පෙන්නුම් කිරීම ඊයේ දිනයේ කැපීපෙනෙන සිදුවීම විය.පෙරේදා උතුරු අයර්ලන්තයට එරෙහි තරගයට වඩා ශ්‍රී ලංකා ක්‍රීඩිකාවෝ සැමෝවා පිලට එරෙහිව ඊයේ දක්ෂතා දැක්වීම කැපී පෙනුණි.ශ්‍රී ලංකා නෙට්බෝල් ඉතිහාසයේ සැමෝවා කණ්ඩායමකට එරෙහිව දැක්වූ හොදම දක්ෂතාව මෙය වන අතර පළපුරුදු ක්‍රීඩිකාවන් ගේ අත් වැරදීම් නොවන්නට ශ්‍රී ලංකාවට ජයග්‍රහනය කරා යෑමටද අවස්ථාව තිබුණි.